

Lipuväljak 13, 67405 OTEPÄÄ Tel. +372 766 4800 <http://www.otepaa.ee> EE351010202008200001

Registrikood 75001566 Fax +372 766 1214 E-post: vald@otepaa.ee IBAN

|  |  |
| --- | --- |
| **OTEPÄÄ VALLAVALITSUS** | |
|  | |
| Lp koostöö tegija | Meie 02.01.2023 nr 6-7/30 |
|  |  |
|  |  |
|  |  |

**Detailplaneeringu algatamise teade**

|  |  |
| --- | --- |
|  |  |

Anname Teile teada, et Otepää Vallavolikogu algatas 22. detsembri 2022. a otsusega nr 1-3/52 ( <https://atp.amphora.ee/otepaa/index.aspx?itm=313437>) Otepää vallasiseses linnas asuva Pühajärve tee 6, Pühajärve tee 8, Lipuväljak 7a, Lipuväljak 7b ja Alajaama haljasala katastriüksuste detailplaneeringu.

Detailplaneeringu eesmärk on ehitusõiguse kaalumine kahe korterelamu rajamiseks. Lisaks üldiste maakasutuse tingimuste määramine ja heakorrastuse, haljastuse, juurdepääsude, parkimise ja tehnovõrkudega varustamise põhimõtteline lahendamine. Planeeritava ala pindala on ca 0,65 ha.

Planeeritavale alale jäävad alltoodud katastriüksused:

* Pühajärve tee 6 (katastritunnus 55601:004:0610, pindala 1297 m2, sihtotstarve elamumaa);
* Pühajärve tee 8 (katastritunnus 55601:004:0790, pindala 2706 m2, sihtotstarve elamumaa);
* Lipuväljak 7a (katastritunnus 55601:004:0142, pindala 133 m2, sihtotstarve elamumaa);
* Lipuväljak 7b (katastritunnus 55601:004:1730, pindala 807 m2, sihtotstarve elamumaa);
* Alajaama haljasala (katastritunnus 55601:004:0028, pindala 524 m2, sihtotstarve sotsiaalmaa alaliik üldkasutatav maa);
* Kopli tn T1 (katastriüksus 63601:001:0445, sihtotstarve transpordimaa) ca 150 m2 suuruses osas;
* 23195 Otepää-Kääriku-Kurevere tee (katastritunnus 55601:007:0012) ca 1000 m2 suuruses osas.

Algatatud detailplaneeringu puhul on tegemist Otepää valla üldplaneeringut muutva detailplaneeringuga. Otepää valla üldplaneeringu kohaselt on planeeringuala maakasutuse juhtotstarve osaliselt kaubandus-, toitlustus-, teenindus-, majutushoone maa ning kontori- ja büroohoone maa, pereelamumaa ja keskuse maa.

Planeerimisseaduse § 142 lõike 6 kohaselt tuleb üldplaneeringu põhilahenduse muutmise ettepanekut sisaldava detailplaneeringu koostamisel anda eelhinnang ja kaaluda keskkonnamõju strateegilist hindamist, lähtudes keskkonnamõju hindamise ja keskkonnajuhtimissüsteemi seaduse § 33 lõigetes 4 ja 5 sätestatud kriteeriumidest ning § 33 lõike 6 kohaste asjaomaste asutuste seisukohtadest.

Keskkonnamõju strateegilise hindamise algatamise või algatamata jätmise otsus tehakse eraldiseisva otsusena. Samuti kinnitatakse detailplaneeringu lähteseisukohad eraldiseisa otsusena. Täiendavate uuringute vajadus selgitatakse välja planeeringu koostamise käigus.

Detailplaneeringu algataja, vastuvõtja ja kehtestaja on Otepää Vallavolikogu (aadress Lipuväljak 13, 67405 Otepää) ning koostamise korraldaja Otepää Vallavalitsus (aadress Lipuväljak 13, 67405 Otepää). Planeeringu koostaja selgub peale lähteseisukohtade kinnitamist korraldatava hankega.

Lugupidamisega

(allkirjastatud digitaalselt)

Jaanus Barkala

vallavanem

Neeme Kaurov 766 4820, neeme.kaurov@otepaa.ee

Kirja saajad: Keskkonnaamet, Päästeamet, Terviseamet, Rahandusministeerium, Transpordiamet